作者：无名氏
词牌/韵律：秋霁

paragraphs: 虹影侵阶，乍雨歇长空，万里凝碧。
孤鹜高飞，落霞相映，远状水乡秋色。
黯然望极。
动人无限愁如织。
又听得。
云外数声，新雁正嘹呖。
当此暗想，画阁轻抛，杳然殊无，些个消息。
漏声稀、银屏冷落，那堪残月照窗白。
衣带顿宽犹阻隔。
算此情苦，除非宋玉风流，共怀伤感，有谁知得。